Diari Oficial de la Generalitat Valenciana


Sumari del DOGV 5666, del 24-12-2007 (2007/15772)

ORDE de 12 de desembre de 2007, de la consellera de Turisme, per la qual es desplega el Decret 123/2007, de 27 de juliol, del Consell, d'aprovació del Reglament Orgànic i Funcional de la Conselleria de Turisme.
------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2007/12/12/(1)/dof/vci/html**

### Dades del document

Número de DOGV
:   5666

Data del DOGV
:   24-12-2007

Secció del DOGV
:   I. DISPOSICIONS GENERALS

Número del document
:   2007/15146


Data del document
:   12-12-2007

Organisme emissor
:   Conselleria de Turisme

Tipus de document
:   Ordre

Anàlisi jurídica

 Descriptors 

:   * Conselleria Turisme
    * legislació
    * reglament intern
    * administració regional

ORDE de 12 de desembre de 2007, de la consellera de Turisme, per la qual es desplega el Decret 123/2007, de 27 de juliol, del Consell, d'aprovació del Reglament Orgànic i Funcional de la Conselleria de Turisme. [2007/15509]  
El Decret 123/2007 de 27 de juliol, del Consell, estructura la conselleria de Turisme i atribuïx les competències als òrgans que la conformen.   
D'acord amb l'article 65 de la Llei del Consell, segons la redacció donada per Llei 12/2007, de la Generalitat, correspon ara el desplegament orgànic de la conselleria i establir les funcions que han d'executar els servicis que s'indiquen en els distints òrgans d'acord amb les competències atribuïdes.  
Igualment, han sigut emesos els informes favorables preceptius, tal i com disposa l'article 27.1 b del Text Refós de la Llei de la Funció Pública Valenciana, en relació amb l'article 43 de la Llei del Consell.  
Per això i fent ús de les facultats que m'atribuïx el Decret 123/2007, de 27 de juliol, del Consell, i amb l'informe previ de les conselleries d'Economia, Hisenda i Ocupació i de Justícia i Administracions Públiques  
ORDENE  
Article primer. De la Secretaria Autonòmica de Turisme  
1) D'acord amb el vigent Reglament Orgànic i Funcional de la conselleria de Turisme, la Direcció General de Turisme d'Interior depén de la Secretaria Autonòmica de Turisme.  
La Direcció General de Turisme d'Interior s'estructura en:  
El Servici de Turisme d'Interior, el qual té encomanades les funcions següents:  
- L'elaboració i proposta d'informes en les matèries de la Direcció General.  
- La proposta, gestió i seguiment de les actuacions en matèria de turisme d'interior.  
- La proposta i tramitació dels convenis i les ajudes en matèria de turisme d'interior.  
2) Igualment adscrits a la Secretaria Autonòmica de Turisme estan:  
a) Servici d'Assistència Turística i Incentius.  
Li corresponen les funcions de proposar les línies d'actuació en matèria d'ajudes i subvencions a les empreses turístiques i, en especial:  
- La tramitació dels expedients d'ajudes i subvencions i coordinació de les actuacions de les unitats territorials.  
- L'elaboració d'anàlisi, propostes i plans d'actuació amb vista a la diversificació de l'oferta turística.  
- La realització d'estudis dirigits a la determinació i desplegament de nous productes turístics.  
- L'execució i el seguiment dels plans i els programes en destinacions en col·laboració amb altres administracions.  
b) Servici d'Ordenació i Inspecció d'Empreses Turístiques.  
Li corresponen les funcions d'informe, propostes i tramitació en les matèries següents:  
- L'elaboració d'estudis sobre normativa turística.  
- La declaracions d'interés turístic.  
- La declaració de municipis turístics i tramitació dels convenis derivats de la Llei de Turisme.  
- L'autorització i el Registre d'Empreses i Activitats Turístiques.  
- Professions turístiques: habilitació de guies de turisme.  
- La inspecció, disciplina i els procediments sancionadors en matèria turística.  
Article segon. De la Sotssecretaria  
1. D'acord amb el que disposa l'article 73 de la Llei 5/1983, de 30 de desembre, del Consell, i l'article 11 del vigent Reglament Orgànic i Funcional de la conselleria de Turisme, la Secretaria General Administrativa s'adscriu directament a la Sotssecretaria, com a màxim òrgan del nivell administratiu.  
2. De la Secretaria General Administrativa depenen el Servici d'Assumptes Generals i Servicis Administratius i el Servici de Contractació, Coordinació i Assistència Tècnica.  
3. Al Servici d'Assumptes Generals i Servicis Administratius li correspon, tant en l'àmbit de la conselleria com en la seua relació funcional amb l'Agència Valenciana del Turisme, les funcions següents:  
- La gestió de personal.  
- L'elaboració i modificació de propostes de relacions de llocs de treball i plantilla.  
- La confecció de nòmines i incidències de les mateixes.  
- El seguiment del control horari.  
- L'elaboració de l'avantprojecte de pressupostos de la conselleria.  
- El control i seguiment de l'execució pressupostària i les seues modificacions, així com la gestió econòmica d'ingressos i de despeses de la conselleria.   
- La supervisió i el control de despeses corrents de la conselleria.  
- La tramitació i supervisió de tots els expedients de la conselleria que comporten despeses.  
- L'organització de l'arxiu i el registre general d'entrada i eixida de documents.  
- La gestió, el control i la coordinació del manteniment d'obres i instal'lacions.  
- La gestió dels servicis logístics de subministraments, servicis i d'emmagatzemament.  
- La gestió i tramitació d'expedients d'expropiació.  
4. Al Servici de Contractació, Coordinació i Assistència Tècnica se li atribuïxen, tant en l'àmbit de la conselleria com en la seua relació funcional amb l'Agència Valenciana del Turisme, les funcions següents:  
- L'estudi, preparació, formalització i seguiment de l'execució dels expedients de contractació.  
- L'assistència tècnica per a la preparació de convocatòries d'ajudes.   
- El seguiment i la coordinació dels assumptes i programes europeus en matèria de turisme.  
- La tramitació dels recursos administratius i dels expedients de responsabilitat patrimonial.  
- La coordinació i l'impuls de la tramitació de projectes normatius.  
- La coordinació, l'impuls i seguiment dels convenis de col'laboració a subscriure.  
- La supervisió i remissió dels expedients d'assumptes que s'hagen d'elevar a la Comissió de secretaris autonòmics i sotssecretaries i, també, al Consell per a la seua aprovació o coneixement.  
- La gestió dels béns immobles i les marques registrades.  
- La tramitació de la publicació de les normes i els actes als diaris oficials.  
- La gestió i la tramitació de queixes i suggeriments.  
- La coordinació dels servicis de traducció i correcció.  
Article tercer. Dels servicis territorials  
Al capdavant de cada Servici Territorial, en cadascuna de les capitals de les províncies d'Alacant, Castelló i València, els/les caps dels servicis territorials desplegaran les funcions derivades de les competències previstes en l'article 12 del Reglament Orgànic i Funcional de la conselleria.  
DISPOSICIÓ DEROGATÒRIA  
Queden expressament derogades les ordes de 23 de desembre de 2004 (DOCV núm. 4922, de 12 de gener de 2005) i de 9 de març de 2007 (DOCV núm. 5472, de 16 de març), que modifica l'anterior, de la conselleria de Turisme, de desplegament del Reglament Orgànic i Funcional del departament i, també, qualssevol altres disposicions del mateix rang o d'un rang inferior que s'hi oposen, constituïsquen o resulten incompatibles amb el que disposa la present orde.  
DISPOSICIONS FINALS  
Primera  
La Sotssecretaria del departament està facultada per a dictar les resolucions necessàries per a l'execució i desplegament de la present orde.  
Segona  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 12 de desembre de 2007  
La consellera de Turisme,  
ANGÉLICA SUCH RONDA


Còpia Permalink ELI